Раково (област Кюстендил)
Раково е село в Западна България. То се намира в община Невестино, област Кюстендил.

География 
Село Раково се намира в планински район. Разположено е в югоизточните склонове на Осоговска планина, по западните и източните клонове на Брезов рид, по едно протежение от север на юг на около 10 км по двата бряга на река Елешница. Намира се на 40 км от село Невестино.

История 

В документ от XVII век се споменава като Ракува. Според едно предание е наречено Раково, поради многото раци в река Елешница. Запазен е и спомен, че в далечното минало селото е било с малко на брой къщи и било събран на куп в местността „Селото“. Това село не било известно на турците, защото било закривано от гъстите околни гори, а когато било открито и обложено с данък някои от неговите жители се изселили по местата, където днес са разположени някои от махалите.

Исторически, културни и природни забележителности 
 Църква „Света Троица“. Построена е през 1884 г. На фасадата е изпълнен огромен стенопис до свода. Тя е трикорабна постройка, с дървени стълбове колони, два от които поддържат балкона. Двата странични тавана са плоски – с дъсчена обшивка. Стенописите са изпълнени от живописеца Георги Попалексов (1851 – 1919) от село Дебели лаг, област Перник.

Транспорт 
До селото автобус се качва само веднъж месечно (четвъртата седмица от месеца, сряда в 8.30, 15.30)

Бележки

Литература 
 Стоян Танев, „Невестино“, 2004

Външни препратки 
 Официален сайт на Община Невестино

Села в област Кюстендил
Населени места в община Невестино